เยื่อหุ้มปอดอักเสบ

เยื่อหุ้มปอดอักเสบ () เป็นการอักเสบชนิดหนึ่งของโพรงเยื่อหุ้มปอด โดยเกิดการอักเสบบริเวณรอบๆปอดCedars-Sinai: Pleurisy. อาการนี้สามารถเกิดขึ้นได้จากหลายสาเหตุ แต่ทั้งนี้ กรณีที่พบมากที่สุดคือการติดเชื้อไวรัสที่แพร่จากปอดไปยังโพรงเยื่อหุ้มปอด โดยเยื่อหุ้มปอดทั้งสองข้างที่มีการอักเสบ จะเสียดสีกันทุกครั้งที่ปอดขยายตัวจากการหายใจเข้า ซึ่งสามารถทำให้เกิดอาการเจ็บบริเวณหน้าอกในขณะที่หายใจเข้าMarshall Cavendish Corporation. Encyclopedia of Health. Vol. 1-18. New York: Marshall Cavendish, 2010, Vol. 13, P. 831.Light, Richard W., and Y. C. Gary Lee. Textbook of Pleural Diseases. London: Arnold, 2003.

 อาการ 
อาการของผู้ป่วยอาการนี้ มักจะเกิดขึ้นอย่างฉับพลัน โดยมีอาการเจ็บปวดเหมือนถูกทิ่มแทงภายในบริเวณหน้าอกด้านซ้ายขณะหายใจ  และจะยิ่งเจ็บปวดมากขึ้นเมื่อผู้ป่วยไอ, จาม, หัวเราะ หรือ หายใจลึกๆ อาการเจ็บอาจเกิดขึ้นที่จุดๆเดียว หรืออาจแพร่ไปยังบริเวณไหล่หรือหลัง ในบางครั้ง ผู้ป่วยอาจรู้สึกปวดแบบคงตัวบริเวณหน้าอกแทนการเจ็บเป็นครั้งๆ Ferri, Fred F. Ferri's Clinical Advisor 2012. Philadelphia, PA: Elsevier Mosby, 2012, P. 790.

จากสาเหตุข้างต้นแล้ว อาการเจ็บหน้าอกบริเวณปอด อาจมีอาการอื่นร่วมได้ดังนี้:
 ไอแห้ง
 มีไข้ และ รู้สึกหนาวเย็น 
 หายใจแบบลึกๆ หรือตื้นๆ 
 หายใจเร็วกว่าปกติ
 ชีพจรเต้นเร็ว
 เจ็บคอ จากอาการเจ็บและบวมบริเวณรอยต่อ
 หัวใจห้องล่างเต้นเร็ว

 อ้างอิง 

หมวดหมู่:การอักเสบ